INDOKOLÁS

1.A JAVASLAT HÁTTERE

A Horvát Köztársaság (a továbbiakban: Horvátország) 2013. július 1-jén csatlakozik csatlakozott az Európai Unióhoz. A Tanács 2012. szeptember 14-én felhatalmazta a Bizottságot, hogy Horvátország Európai Unióhoz való csatlakozására tekintettel folytasson tárgyalásokat az egyrészről az Európai Közösség és tagállamai, másrészről a San Marino Köztársaság közötti együttműködésről és vámunióról szóló megállapodásnak (a továbbiakban: a megállapodás) a Horvátországnak – az Európai Unióhoz való csatlakozására tekintettel – szerződő félként való részvételéről a Horvátország szerződő félként való részvételéről szóló, jegyzőkönyv útján történő kiigazításáról.

A Horvát Köztársaság Európai Unióba történő felvételének feltételeiről és részletes szabályairól szóló jegyzőkönyvEurópai Unióhoz történő csatlakozásáról szóló okmány 6. cikkének (2) bekezdése szerint a Bizottságnak be kell nyújtania a Bizottság benyújtotta az elfogadásra kerülő jegyzőkönyv tervezetét a Tanácsnak a jegyzőkönyv aláírásáról és ideiglenes alkalmazásáról, valamint annak megkötéséről szóló tanácsi határozatokra vonatkozó javaslatokat.

A Tanács 2013. október 7-én elfogadta a jegyzőkönyv aláírásáról szóló határozatot. A jegyzőkönyvet 2013. október 29-én szabályszerűen aláírták.

2013. augusztus 2-án az Európai Unió működéséről szóló szerződés (a továbbiakban: EUMSZ) 218. cikke (6) bekezdésének a) pontjával összhangban benyújtották az Európai Parlament számára a jegyzőkönyv tervezetét és a jegyzőkönyv megkötéséről szóló tanácsi határozat tervezetét. 2014. április 23-án az Európai Parlament elnöke írásban kérte a Tanács soros elnökétől a tanácsi határozat jogalapjának felülvizsgálatát.

2. A MÓDOSÍTOTT JAVASLAT JOGI ELEMEI

A megállapodást, amely 2002. április 1-jén lépett hatályba, módosítani kell annak érdekében, hogy szerződő félként Horvátországra is kiterjedjen. A Bizottságnak 2012. szeptember 14-én adott felhatalmazást követően lezárultak a San Marinóval a megállapodáshoz csatolt jegyzőkönyvről folytatott tárgyalások.

Az Európai Unió működéséről szóló szerződés 218. cikke (6) bekezdésének a) pontja értelmében az Európai Parlament […]-án/-én egyetértését adta a megállapodáshoz csatolt jegyzőkönyv megkötéséhez.

A jegyzőkönyv megkötéséről szóló tanácsi határozatra irányuló eredeti bizottsági javaslat jogalapja az EUMSZ 218. cikke (6) bekezdésének a) pontjával és 218. cikke (8) bekezdésével együtt értelmezett 207. és a 352. cikke volt. Az Európai Parlament azt a következtetést vonta le, hogy az EUMSZ 352. cikke helyett inkább annak 212. cikke képezi a megfelelő anyagi jogalapot, mivel az kifejezetten a fejlődő országok közé nem tartozó harmadik országokkal folytatott gazdasági együttműködésről rendelkezik. Ennek megfelelően a Parlament felkérte a Bizottságot, hogy vizsgálja felül a határozatában szereplő jogalapot.

A javaslatot a Parlament kérésével összhangban módosították.

A Bizottság egyetért a Parlamenttel abban, hogy az EUMSZ 207. cikke a megállapodás vámunióról szóló I. címének, míg az EUMSZ 212. cikke az együttműködésre vonatkozó II. címének megfelelő anyagi jogalapját képezi.

Mindazonáltal a megállapodás részét képezi egy, a szociális rendelkezésekről szóló III. cím is. A Bizottság megítélése szerint a III. cím megfelelő anyagi jogalapja az EUMSZ-nek az uniós bevándorlási politika alapján a harmadik országbeli állampolgárokat megillető jogokról szóló 79. cikke (2) bekezdésének b) pontja, mivel az EU és San Marino között nincs érvényben olyan megállapodás, amely az állampolgáraik szabad mozgásáról rendelkezik.

E tekintetben Dániára, Írországra és az Egyesült Királyságra kiterjed a megállapodás rendelkezéseinek hatálya, a III. címet is ideértve. Következésképpen Írországnak és az Egyesült Királyságnak részt kell vennie e határozat elfogadásában. A jegyzőkönyv által Horvátországra is kiterjesztett megállapodás rendelkezései mindenképpen továbbra is kötik Dániát, Írországot és az Egyesült Királyságot San Marinóval szemben.

A javaslat összefoglalása

Ez a javaslat a Horvátország Európai Unióhoz való csatlakozását követően az ország szerződő félként való részvételét biztosító, a megállapodáshoz (mellékletként) csatolt jegyzőkönyvnek az Európai Unió és tagállamai nevében történő megkötéséről szóló tanácsi határozat tervezetét tartalmazza.

Jogalap

Az Európai Unió működéséről szóló szerződés és különösen annak 79. cikke (2) bekezdésének b) pontja, valamint 207. és 212. cikke, összefüggésben 218. cikke (6) bekezdésének a) pontjával; Horvátország csatlakozási szerződése; Horvátország csatlakozási okmánya és különösen annak 6. cikke (2) bekezdésének második albekezdése.

A jogi aktus típusának megválasztása